als_Latn dik_Latn sag_Latn
NYJE: Kronikë ndryshe, Shqipëri ndryshe
TIRANË/ Kryeministri Berisha shkarkon zëvendëskryeministrin Meta dhe ministrin Prifti, inkurajon sistemin e drejtësisë të zbardh në mënyrë të plotë, të paanshme dhe të gjithanshme ngjarjen 7 minuta pasi emisioni investigativ “Fiks Fare” transmetoi një video ku shfaqej zëvendëskryeministri dhe ministri i Jashtëm, Ilir Meta, së bashku me ministrin e Ekonomisë dhe Energjitikës, Dritan Prifti, duke bashkëbiseduar për një aferë korruptive që kapte shifrën e 700 milionë lekëve, i menjëhershëm ka qenë reagimi i Kryeministrit Sali Berisha, i cili, nëpërmjet një konference për shtyp, ka njoftuar shkarkimin e dy njerëzve kyç të kabinetit të tij, njëkohësisht i ka bërë thirrje sistemit të drejtësisë në vend që ta hetojë këtë çështje në mënyrë të paanshme, të plotë dhe i pandikuar prej askujt.
Z. Berisha gjatë fjalës së tij ka falënderuar emisionin investigativ “Fiks Fare” dhe ka bërë një ftesë publike për kryetarin e opozitës, z. Rama, që t’i bashkohet dhe t’i përgjigjet pozitivisht ftesës së tij për një qeveri të unitetit kombëtar, e cila do ta çojë vendin drejt zgjedhjeve të qershorit 2013, me dy objektiva kryesore: marrjen e statusit të vendit kandidat për në BE dhe realizimin e të gjitha reformave të mëdha kushtetuese, që kërkojnë shumicë të cilësuar. Për këtë z. Berisha është shprehur i hapur për një takim të shpejtë me z. Rama.
I menjëhershëm ka qenë reagimi i liderit të opozitës, i cili i është përgjigjur pozitivisht ftesës së z. Berisha dhe ka dhënë garanci që partia që ai përfaqëson është e hapur për reformat e mëdha që do ta afronin vendin më pranë Bashkimit
Evropian, njëkohësisht edhe ai i ka bërë thirrje sistemit të drejtësisë në vend që të hetojë në mënyrë të ndershme dhe të paanshme.
Më 21 Janar të vitit 2011 qeveria e integrimit evropian me Kryeministër Eduart Selamin dhe zëvendëskryeministër Ditmir Bushatin mori votëbesimin në Parlament me 136 vota pro dhe 4 vota kundër.
Qeverinë e re e ka mbështetur edhe ambasadori i SHBA-ve në Tiranë, Aleksandër Arvizu, ai i BE-së, Ettore Sequi dhe gjithë përfaqësia diplomatike në Tiranë, të cilët nëpërmjet një dalje të përbashkët kanë përgëzuar këtë hap të rëndësishëm dhe vendimtar për të ardhmen e Shqipërisë dhe njëkohësisht kanë kërkuar që hetimi ndaj dy zyrtarëve të lartë të qeverisë të jetë i plotë dhe i pavarur.
Ndërkohë, Gjykata e Lartë ka shpalllur të fajshëm me rezultatin 5 me 0 Ilir Metën për shpërdorim detyre, korrupsion pasiv dhe influence të paligjshme në ushtrimin e detyrës, duke e dënuar me 2 vjet e 7 muaj dhe me përjashtim për një
periudhë 10-vjeçare nga politika aktive.
Sipas burimeve te besueshme, një anëtare e trupit gjykues ka qenë në dilemë për këtë vendim (znj. A. Fullani), mirëpo si përfundim edhe ajo ka dhënë votën pro, ndërkohë një natë përpara në shtëpinë e z. Meta nuk ka qenë askush për vizitë,
kurse ditën e gjyqit vetëm disa familjarë ishin jashtë sallës ku po zhvillohej gjykimi. Meta në kongresin e jashtëzakonshëm që ka organizuar partia e tij është shkarkuar nga kryetari i LSI-së dhe vendin e tij e ka zënë z. Edmond
Haxhinasto.
Forcat RENEA të mbështetura nga FNSH-ja e Tiranës dhe e Fierit kanë kryer një sërë operacionesh në qytetet e Skraparit, Fierit, Elbasanit dhe Shkodrës për kapjen e disa të kërkuarëve nga interpoli, ndërsa gjatë bastisjes së zyrave të
disa drejtuesëve të lartë të LSI-së janë gjetur një numër i konsiderueshëm diplomash pa emra, por të vulosura, të universitetit “KRISTAL”.
Në zgjedhjet e qershorit të vitit 2013 Partia Demokratike humbi përballë Partisë Socialiste, duke arritur të fitonte 68 vende në Parlament, përkundrejt 72 që arritit të fitonte Partia Socialiste, ndërkohë që LSI-ja nuk arriti të merrte asnjë mandat deputeti në asnjë qark të Shqipërisë.
Vendi mori statusin e vendit kandidat për në BE, arriti të bënte reformën në drejtësi, reofrmën territoriale dhe reformën kushtetuese dhe shumë shpejt pritet të bëhet anëtar i Bashkimit Evopian me të drejta të plota.
Pas shpalljes së rezultatit zyrtar nga ana e KQZ-së, z. Berisha deklaroi se do të tërhiqej nga drejtimi i PD-së dhe nga politika aktive, ndërkohë njoftoi zgjedhjet e reja në PD sipas parimit një anëtar një vote, duke njoftuar një
garë të ndershme dhe të hapur.
Në ditën e votëbesimit të tij si Kryeministër i vendit z. Rama falënderoi z. Berisha për gjithçka që kishte bërë për Shqipërinë në gjithë këto vite, i uroi atij fat e mbarësi në jetën e tij personale dhe dha garanci se do t’i çonte më tej
reformat e mëdha të vendit, të arritura deri më sot.
One Response to “NYJE: Kronikë ndryshe, Shqipëri ndryshe”
-
Sa enderr e bukur…
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn